**Hyvät Konalalaiset ,**

***Uuden Helsingin kaupunkistrategian mukaisesti ensimmäisen vieraan kielen ts. A1-kielen opiskelu aloitetaan ensi syksynä jo ensimmäiseltä luokalta lähtien. Kieliohjelman muutos hyväksyttiin kasvatuksen ja koulutuksen toimialan suomenkielisen jaoston kokouksessa 19.12.2017. Koulunkäyntinsä jo aloittaneet, siis 1. ja 2. luokkalaiset jatkavat opiskelua nykyisten kieliohjelmien mukaisesti. Tämä merkitsee, että suurin osa suomenkielisen peruskoulun oppilaista aloittaa edelleen A1-kielen opiskelun 3. luokalla.***

***Konalassa ensimmäinen vieras kieli eli A1-kieli on joko englanti tai ranska. Johtokunnalta pyydetään 27.3. mennessä esitystä koulun A1-kielen opetuksen vähimmäisoppilasmäärästä, jolla opetus käynnistetään. Lisäksi pyydetään esitystä A2-kielestä sekä A2-kielen opetuksen vähimmäisoppilasmäärästä, jolla kyseinen opetus käynnistetään.***

***Kasvatus- ja koulutuslautakunnan toimialalautakunnan jaosto päättää kielten tuntijaosta sekä A2-kielen aloittamisiästä (3.lk tai 4.lk) viimeistään 12.6.2018.***

***Pyydän ystävällisesti tutustumaan esitykseemme***

***1. A2-kielistä ja***

***2. Vähimmäisoppilasmääristä, joilla opetus käynnistetään koulussamme.*** *Voitte lähettää kommenttinne pe 16.3. mennessä sähköpostiosoitteeseen pauliina.timonen at helsinki.fi*

*Tässä tiedoksenne myös vanha kieliohjelmamme.*

*Nykyinen Konalan ala-asteen koulun OPS-teksti (OPS-kohta 1.4):*

**A1-kieli (3.lk):** englanti, ranska – Aloittavan ryhmän vähimmäisoppilasmäärä 12 oppilasta

**A2-kieli (4.lk):** ruotsi, englanti – Aloittavan ryhmän vähimmäisoppilasmäärä 12 oppilasta

**B1-kieli (6.lk)**: ruotsi

\*\*\*

**Esitys A2-kielistä vähimmäisoppilasmäärineen:**

**A1-kieli (1.lk): englanti, ranska – Aloittavan ryhmän vähimmäisoppilasmäärä 12 oppilasta**

***A2-kieli (3.lk tai 4.lk)* ruotsi, englanti – Aloittavan ryhmän vähimmäisoppilasmäärä 12 oppilasta** (Huom. *aloitusluokka-asteesta ei ole tullut vielä lautakunnalta päätöstä***)**

**Lisäksi on mahdollisuus valita A2-kieleksi ranska. Ranskan kielen opetuksen järjestää Strömbergin ala-asteen koulu. Aloittavan ryhmän vähimmäisoppilasmäärä 12 oppilasta**

**B1-kieli (6.lk): ruotsi**

\*\*\*

Kielillä on jatko-opiskelumahdollisuus lähiyläkoulussa, Apollossa. Koulumme koon johdosta kieliohjelmamme rajoittuu edellä mainittuihin. Alueemme A2-kielitarjontaa laajennamme yhteistyössä Strömbergin ala-asteen kanssa.

Yhteistyöterveisin,

Pauliina Timonen

Konalan ala-asteen rehtori